གྱུར་པའོ། །བཞི་པ་མཇུག་སྡུད་བསྟན་
490

সে আ
།པ་ནི། རེ་ཞིག་དེ་དག་གིས་ནི་འཇིག་རྟེན་ལས་འདས་པའི་ལམ་གཉིས་ལས་ཕར་ཕྱིན་དང་ལུང་སྒོ་བསྟུན་གྱི་དབང་དུ་བྱས་ན། ལམ་ལྟར་ན་ལྔ། བྱང་ཆུབ་ཀྱི་ཕྱོགས་ལྟར་ན་སུམ་ཅུ་རྩ་བདུན། ས་
ལྟར་ན་ཕྱེད་དང་བཅུ་གསུམ་གྱིས་ལམ་མ་ལུས་པར་བསྟན་པའོ། །ད་ནི་ལམ་དེས་བསྒྲབས་པའི་མཐར་ཐུག་གི་འབྲས་བུ་བསྟན་པ་ལ་སྤྱི་དོན་དང༌། ཚིག་དོན་གཉིས་ཀྱི། དང་པོ་ལ་གསུམ་སྟེ། བདག་ཉིད་ལ་ཚོགས་རྫོགས་ཤིང་
ཇི་ལྟར་རྟེན་འབྲེལ་འགྲིགས་པ་གནས་འགྱུར་སྐུ་ལྔ་བསྟན་པ། ཁྱད་པར་དུ་གཞན་དོན་གྱི་ཆེ་བ་སེམས་མ་བསྐྱེད་པ་བསྐྱེད་པ་ལ་སོགས་པའི་ཡོན་ཏན་བསྟན་པ། བདག་གཞན་གཉིས་ཀའི་ཆེ་བ་འཁོར་ཚོམ་བུ་གཅིག་དང་བཅས་ཏེ་
འཚང་རྒྱ་བར་བསྟན་པའོ། །དང་པོ་ནི། ཕྱི་ནང་གི་རྟེན་འབྲེལ་གོང་དུ་བསྟན་པ་དེ་དག་ལ་བརྟེན་ནས་བུམ་དབང་རྩའི་འགྲོས་རིམ་གྱིས་ཐིམ་སྟེ། ཚུལ་ཡང་དབུ་མའི་མདུད་པ་སུམ་ཅུ་རྩ་གཉིས་རིམ་གྱིས་གྲོལ་བ་ལས་དབུ་མ་
མཆོག་ཏུ་གྱུར་ནས་ཟག་མེད་ཡེ་ཤེས་ཀྱི་རྟེན་བྱེད་པ་སྟེ། དེ་ལས་སྐུ་ཐམས་ཅད་པ་སྤྲུལ་པའི་སྐུ་ཞེས་བྱ་བ་བཅོམ་ལྡན་འདས་རྡོ་རྗེ་འཆང་ཆེན་པོ་མཚན་དང་དཔེ་བྱད་འབར་བ་དང༌། ཤཱཀྱ་ཐུབ་པ་ལ་སོགས་པ་སྤྲུལ་པ་མཆོག་ནས་
བཟུང་སྟེ་འགྲོ་བ་མཐའ་དག་གི་གཟུགས་དང༌། དཔག་བསམ་གྱི་ཤིིང་ལ་སོགས་པ་སྣོད་མཐའ་དག་གི་རྣམ་པར་སྣང་བས་གདུལ་བྱ་མཐའ་དག་གི་དོན་དུ་བསྒྱུར་བའོ། །གསང་དབང་གི་ཡི་གེའི་འགྲོས་ནི། རྙྀང་པོའི་ཨཱཿར་དབུ་

མའི་མདུད་པ་གང་དང་གང་གྲོལ་བ་དེ་དང་དེའི་གནས་སུ་བྱོན་པས་ཨཱ་ལི་བཅུ་གཉིས་ཀྱི་སྟོབས་རིམ་བཞིན་དུ་འཕེལ་ཏེ། དེའང་རྀ་ལྀ་བཞི་བོར་བས་ས་བཅུ་གཉིས་པ་ལ་ཨཱཿཚེག་དྲག་ཅན་གྱི་སྟོབས་འཕེལ་ཏེ། ས་བཅུ་གསུམ་པ་
ལ་སྤྱི་གཙུག་གི་ཧཾ་ལ་སྙིང་པོའི་ཨཱཿཐིམ་སྟེ། དེ་ལའང་ཡི་གེའི་ཁ་དོག་དབྱིབས་གསུམ་ལས། ཁ་དོག་དཀར་པོ་དང༌། དབྱིབས་ཨཱ་ལི་བཅུ་གཉིས་ཀྱི་རྣམ་པར་ཐིམ་པས་ཨ་ཧཾ་མི་ཏི་ཟུང་འཇུག་མི་ཤིགས་པའི་ཡི་གེར་འགྱུར་
ཞིང༌། ཡི་གེའི་སྟོབས་ཐམས་ཅད་པ་ལས་བདུད་བཞི་ཟིལ་གྱིས་གནོན་པའི་ཡི་གེར་འགྱུར་ཏེ། རྣམ་པ་ཧཱུྃ་གི་དབྱིབས་ལྟ་བུར་འགྱུར་རོ། །དེ་ལས་གསུང་ཐམས་ཅད་པ་ལོངས་སྤྱོད་རྫོགས་པའི་སྐུ་ཞེས་བྱ་བ།
ལེགས་པར་སྦྱར་
བའི་སྐད་ནས་བཟུང་སྟེ་འགྲོ་བ་མཐའ་དག་གི་སྐད་དང༌། འབྱུང་བ་མཐའ་དག་གི་སྒྲ་དང་། ནམ་མཁའ་ལས་ཀྱང་གསུང་ཡོངས་སུ་དག་པའི་སྒྲ་སྐད་འབྱུང་བས་གདུལ་བྱའི་དོན་དུ་འགྱུར་བའོ། །ཤེས་རབ་ཡེ་ཤེས་བདུད་རྩིའི་ཅི་
འགྲོས་ཏེ།
ཁམས་དགུ་རིམ་གྱིས་དྭངས་པ་དབུ་མའི་མདུད་པ་གྲོལ་བ་ལས་ས་ཐོབ་པའི་གནས་བཅུ་གཉིས་དེ་དང་དེར་ཕྱིན་པ་ལས་ནུས་པའི་མཐུ་འཕེལ་ཏེ་དགའ་བ་དང་པོ་གསུམ་ལ་བཞི་བཞིས་ཕྱེ་བས་བཅུ་གཉིས་ཀྱི་རྟོགས་པ་
སྐྱེས་ཏེ། ས་བཅུ་གསུམ་པའི་ཚེ་གཙུག་ཏོར་དུ་ཁམས་དྭངས་མ་མཆོག་ཏུ་ཐིམ་པས་བདུད་རྩི་གནས་གྱུར་ཐུགས་ཐམས་ཅད་པ་ཆོས་ཀྱི་སྐུ་ཞེས་བྱ་བ་ཇི་ལྟ་བ་དང་ཇི་སྙེད་པ་མ་ལུས་པར་མཁྱེན་པའི་ཡེ་ཤེས་རྒྱུ་དུས་སུ་ཇི་ལྟར་རྟེན་
ཀྱེ་རྡོར་ཆོས་སྐོར་

আ
།འབྲེལ་བསྒྲིགས་པ་ལྟར་མངོན་དུ་གྱུར་པའོ། །དབང་བཞི་པ་རླུང་གི་འགྲོས་ཏེ། ལས་ཀྱི་རླུང་གྲངས་སྟོང་བརྒྱད་བརྒྱ་པ་བཅུ་གཉིས་དང༌། ཚད་སོར་བཅུ་གཉིས་རྩའི་གནས་བཅུ་གཉིས་པོ་དེ་དག་ཏུ་
རིམ་གྱིས་ཐིམ་ཞིང༌། ས་བཅུ་གསུམ་པར་ཡེ་ཤེས་ཀྱི་རླུང་འབའ་ཞིག་ཏུ་འགྱུར་རོ། །དེ་ལས་རླུང་གནས་འགྱུར་སྐུ་དང༌། གསུང་དང༌། ཐུགས་ཐམས་ཅད་པ་ངོ་བོ་ཉིད་ཀྱི་སྐུ་ཞེས་བྱ་བ་མངོན་དུ་འགྱུར་ཏེ། སྐུ་ཐམས་ཅད་པའི་
དུས་ནའང་གསུང་དང་ཐུགས་ཐམས་ཅད་པ་ཡིན་ལ། གཉིས་པོའི་ཚེ་ནའང་དེ་བཞིན་དུ་ཡིན་པས་གྲུབ་པ་དང་བདེ་བ་གཅིག་པའི་ཚུལ་གྱིས་གདུལ་བྱ་མཐའ་དག་གི་དོན་དུ་འགྱུར་བའོ། །དེ་དག་གིས་ནི་རྟེན་གནས་འགྱུར་གྱི་སྐུ་བཞི་
བསྟན་ཏོ། །བརྟེན་པ་སེམས་གནས་གྱུར་པ་ནི། ངོ་བོ་ཉིད་ཀྱི་སྐུ་ཤིན་ཏུ་རྣམ་དག་ལྷུན་གྲུབ་ཀྱི་སྐུ་ཞེས་བྱ་བ་ཡིན་ཏེ། རྟེན་གནས་འགྱུར་གྱི་སྐུ་བཞི་ཀའང་ཡེ་ཤེས་ཡོངས་སུ་དག་པ་གཅིག་གི་ངོ་བོར་སྣང་བར་མངོན་དུ་གྱུར་ི
པའོ། །སྐུ་ལྔ་པོ་དེའང་སྒྱུ་འཕྲུལ་དྲྭ་བ་ལས། སངས་རྒྱས་སྐུ་ལྔའི་བདག་ཉིད་ཅན། །ཞེས་འབྱུང་ངོ་། །དེ་དག་གི་རང་གི་ངོ་བོ་སྐུ་གཅིག་ཡིན་པར་ཡང༌། དེ་ཉིད་ལས། ཡེ་ཤེས་མིག་གཅིག་དྲི་མ་མེད། །ཅེས་སོ། །གཉིས་
པ་ནི། སེམས་མ་བསྐྱེད་པ་བསྐྱེད་པ་དང༌། ས་ནས་སར་འཕར་བ་དང༌། མངོན་པར་བྱང་ཆུབ་པ་དང༌། ལོང་བ་རྣམས་ཀྱིས་མིག་ཐོབ་པ་ལ་སོགས་པ་ཆེ་བའི་ཡོན་ཏན་བསམ་གྱིས་མི་ཁྱབ་པ་རྣམས་ནི་འདིར་མ་སྨོས་སོ། །

གསུམ་པ་ནི། འཁོར་ཚོམ་བུ་གཅིག་དང་བཅས་ཏེ་སངས་རྒྱས་པ་ཞེས་བྱ་བ་སྒྲུབ་པ་པོ་བདག་ཉིད་དང༌། རྒྱུད་ཡོངས་སུ་དག་པའི་རིག་མ་གཅིག བརྒྱུད་པའི་བླ་མ་གཅིག བྱིན་གྱིས་རློབ་པའི་མཁའ་འགྲོ་གཅིག སྣོད་ཡོངས་
སུ་དག་པའི་སློབ་མ་གཅིག་སྟེ། ལྔ་དུས་གཅིག་ལ་གྲོལ་བར་འགྱུར་རོ། །དེིའི་གནད་ཀའང་སྒྲུབ་པ་པོ་བདག་ཉིད་རྟེན་འབྲེལ་རང་ལ་འགྲིགས་པས་རང་ལས་ཡེ་ཤེས་སྐྱེས་ཏེ་རང་གྲོལ། ཕྱག་རྒྱ་སྔར་ནས་རྒྱུད་བྱང་ཞིང་ཚོགས་
རྫོགས་པས་སྒྲུབ་པ་པོ་དང་ཡེ་ཤེས་ཀྱི་སྟོབས་མཉམ་པས་གྲོལ། སློབ་མ་དེ་སྒྲུབ་པ་པོ་ལ་མོས་གུས་དང་བསྙེན་བཀུར་བྱས་པས་ལམ་ཟབ་བླ་མའི་རྟེན་འབྲེལ་གྱིས་གྲོལ། བླ་མ་དང་མཁའ་འགྲོ་གཉིས་སྒྲུབ་པ་པོའི་རྒྱུད་ལ་རྟེན་
འབྲེལ་འགྲིགས་པའི་མཐུ་སྟོབས་ཀྱི་ཆེ་བས་གྲོལ་ཏེ། དཔེར་ན་ལྔ་སྡེ་དང༌། སངས་རྒྱས་ལ་སེང་གེ་སྲུད་པའི་ཁྱེའུ་གཉིས་བཞིན་ནོ། །འཁོར་བཞི་འཚང་རྒྱ་བ་འདི་ནི་མ་མཐའ་གཟུང་བ་ཡིན་གྱི། ཡ་མཐའ་ལ་ཚད་མེད་ཅེས་ཿ
གསུངས་སོ། །གཉིས་པ་ཚིག་དོན་ནི། ཕྱི་རྟེན་འབྲེལ་ངོ་བོ་ཉིད་ཀྱི་སྐུ་ལས་ས་བཅུ་གཉིས་པའི་རིག་མ་ལ་བརྟེན་དེ་དབང་བཞི་ལེན་པ་དང༌། ནང་གི་རྟེན་འབྲེལ་འགྲོས་བཞི་ཐིམ་པ་རྣམས་ལས། ས་བཅུ་གཉིས་མན་ཆད་ཀྱི་སྒོམ་
ཉམས་བག་ཆགས་དང་བཅས་པའི་སྒྲིབ་པ་མ་སྤངས་པས་སྐྱོན་ཡོད་པ་རྣམས། འདིར་ཡོངས་སུ་དག་པའི་ཡེ་ཤེས་མངོན་དུ་བྱས་པའི་སྐྱོན་མེད་པ་གཉིས་རོ་གཅིག་ཅིང་དབྱེར་མི་ཕྱེད་པར་རྟོགས་པས་མཉམ་རྗེས་མེད་དེ། ཆོས་
494
ཀྱེ་རྡོར་ཆོས་སྐོར་

আ
།ཐམས་ཅད་ཟག་མེད་ཀྱི་ཡེ་ཤེས་ཡོངས་སུ་དག་པ་ཞིག་ལས་མ་གཏོགས་པའི་གཉིས་འཛིན་གྱི་སྣང་བ་ཐ་དད་མེད་པས། དེ་ཙམ་ན་འཁོར་འདས་རོ་གཅིག སྤང་བྱ་དང་གཉེན་པོ་རོ་གཅིག ལམ་དང་
འབྲས་བུ་རོ་གཅིག སངས་རྒྱས་དང་སེམས་ཅན་རྒྱུད་གཅིག་བླང་དོར་མེད། སྤོང་ཐོབ་མེད། ཅེས་པའི་དོན་ཏོ། །དེ་ཉིད་ལ་སྦས་དོན་གྱི་དབང་དུ་བྱས་ནས་བཅུ་གསུམ་པ་རྡོ་རྗེ་འཛིན་པའི་ས་ཞེས་བྱའོ། །དེ་ཙ་ན་སྐུ་བཞི་བརྙེས་
པས་སྐུ་ཐམས་ཅད་མཁྱེན་ཏོ། །གསུང་ཐམས་ཅད་མཁྱེན་ཏོ། །ཐུགས་ཐམས་ཅད་མཁྱེན་ཏོ། །སྐུ་གསུང་ཐུགས་ཐ་མི་དད་པ་ཐམས་ཅད་མཁྱེན་ཏོ། །དེ་ལྟ་བུའི་བཅུ་གསུམ་རྡོ་རྗེ་འཛིན་པའི་ས་དེར་ཚོགས་ཡོངས་སུ་རྫོགས་ཤིང་ཕྱི་
་ ནང་གི་རྟེན་འབྲེལ་ཐམས་ཅད་ཡོངས་སུ་རྫོགས་ཤིང་འགྲིགས་པ་ལྟར་རང་དོན་གྱི་ཆེ་བ་སྐུ་ལྔ། གཞན་དོན་གྱི་ཆེ་བ་ལོང་བས་མིག་ཐོབ་པ་ལ་སོགས་པ། བདག་གཞན་གཉིས་ཀའི་ཆེ་བ་འཚང་རྒྱ་ཀར་འཁོར་ཚོམ་བུ་གཅིག་དང་ི
བཅས་ནས་འཚང་རྒྱ་བར་སྣང་ངོ༌། །གསུམ་པ་གཞུང་ཉེ་བར་བསྡུས་ཏེ་བསྟན་པ་ནི། འདི་ལྟ་བུའི་ལུས་སེམས་ལ་རྟེན་འབྲེལ་ཁྱད་པར་ཅན་འགྲིགས་པས་འཚང་རྒྱ་བའི་ལམ་འདི་ཉིད་ཚངས་པ་དང༌། ཁྱབ་འཇུག་དང༌། དབང་
ཕྱུག་ཆེན་པོ་དང༌། འཇིག་རྟེན་ལས་འདས་པའི་ཉན་ཐོས་དང༌། རང་སངས་རྒྱས་དང༌། བྱང་ཆུབ་སེམས་དཔའ་ཐམས་ཅད་ཀྱི་སྤྱོད་ཡུལ་མ་ཡིན་པའི་ཕྱིར་གསང་བ། རྟེན་དཀྱིལ་འཁོར་བཞི་ལ་བྱིན་གྱིས་བརླབས་པས་མཚན་མ་

དེར་རྣམ་པར་རྟོག་པ་ལས་ཡིད་སྐྱོབ་པའི་ཕྱིར་སྔགས། བདག་ཉིད་ཀྱི་ལུས་རྩ་ལ་སོགས་པ་རྟེན་དཀྱིལ་འཁོར་བཞི་དང༌། འབྲས་བུ་སྐུ་རྡོ་རྗེ་ལ་སོགས་པ་བཞི་དབྱེར་མི་ཕྱེད་པར་ལམ་དུ་བྱེད་པས་རྡོ་རྗེ། ལམ་འདིས་འདོང་
བའམ། འབྲས་བུ་འདིར་འདོང་བས་ཐེག་པ། དེའི་སྒོར་གྱུར་པའི་དབང་ལ་རྒྱུའི་དབང་ནི་དང་པོ་བླ་མ་ལས་ཐོབ་པ། ལམ་གྱི་དབང་ནི་དབང་བཞི་རང་གིས་ཐུན་བཞི་ལ་སོགས་པར་བསྒོམས་པས་འབྲས་བུའི་དབང་འགྲོས་བཞི་
ཐིམ་པ་ཐོབ་པའོ། །དེའི་ལམ་དང་འབྲས་བུ་ལའང་རྟོག་པས་བརྟགས་པ་ནི་ཐབས་ཀྱི་ལམ་སྟེ། རྣམ་རྟོག་གིས་བརྟགས་ནས་བསྒོམས་པས་སོ། །དེ་ལས་སྐྱེས་པའི་རྟོག་མེད་ཀྱི་ཏིང་ངེ་འཛིན་རྟོགས་པ་ནི་ལྟ་བ་སྟེ། དེ་ལས་འཁོར་
འདས་ཟུང་འཇུག་ཏུ་རྟོགས་པས་སོ། །དེ་མཐར་ཕྱིན་པའི་ཡེ་ཤེས་ཀྱི་སྣང་བ་ནི་མཐར་ཐུག་གི་འབྲས་བུ་སྟེ། དེ་ནས་ས་གོང་དུ་བོགས་དབྱུང་དུ་མེད་པས་སོ། །ཡང་ན་རྟོག་པས་བརྟགས་པ་འཇིག་རྟེན་པའི་ལམ། རྟོག་མེད་རྟོགས་ཿ
པ་འཇིག་རྟེན་ལས་འདས་པའི་ལམ། ཡེ་ཤེས་སྣང་བ་འབྲས་བུའོ། །ཡང་ན་རྟོག་པས་བརྟགས་པ་མཚན་ཉིད་སྣ་ཚོགས། རྟོག་མེད་རྟོགས་པ་རང་གཞན་སྟོང་པ། ཡེ་ཤེས་སྣང་བ་ངོ་བོ་ཟུང་འཇུག་སྟེ། དེ་བཞིན་ནོ་ཞེས་པ་འབྲས་
བུ་དེ་དག་རྒྱུ་ལ་གནས་པ་ཇི་ལྟ་བ་བཞིན་དུ་ལམ་གྱིས་སྦྱངས་པ་ལས་མངོན་དུ་འགྱུར་བ་ཡིན་ནོ། །ཞེས་པ་སྟེ། དེ་དག་གིས་ནི་ལམ་རྒྱས་པ་བསྟན་ཟིན་ཏོ། །རྩ་བ་མེད་པའི་ལམ་འབྲིང་པོ་དང༌། སྒྲུབ་པའི་ལུང་སྦྱིན་པ་ལམ་

དོན་བརྒྱད་
আ
།བསྡུས་པ་སྟེ་གཉིས་ནི་ལོགས་སུ་ཤེས་པར་བྱའོ། །གཉིས་པ་ལམ་ཟབ་འབྲིང་ཐ་གསུམ་དུ་བསྟན་པ་ལ། ལམ་ཟབ་མོ་ནི། གང་ཟག་དབང་པོ་རབ་བླ་མ་ལས་རྫོགས་པ་ཞེས་བྱ་བ་ཡིན་ཏེ། དབང་པོ་
སློབ་མས་ཐུན་གཅིག་བསྒོམས་
རབ་ཀྱིས་བླ་མ་མཚན་ཉིད་དང་ལྡན་པ་ལས་དབང་ཐོབ་ནས་སངས་རྒྱས་སུ་འདུ་ཤེས་པའི་བློ་བཅོས་མ་མ་ཡིན་པ་སྐྱེས་ཏེ་མོས་གུས་དང་བསྙེན་བཀུར་བྱས་པ་ཉིད་ཀྱིས་བླ་མས་ཚིག་གཅིག་མ་བསྟན།
༜པ་མེད་ཀྱང་རྟེན་འབྲེལ་རང་འགྲིག་ཏུ་གྱུར་ནས་ཚེ་འདི་ཉིད་ལ་གྲུབ་མཐའ་སྙོགས་པ་ལ་སོགས་པར་འགྱུར་ཏེ། དཔལ་ལྡན་འབྲས་སྤུངས་ཀྱི་རྣལ་འབྱོར་པ་བཞིན་ནོ། །འབྲིང་པོ་ནི། དམ་ཚིག་གིས་ལམ་རྫོགས་པ་ཡིན་ཏེ། གང་
ཟག་དབང་པོ་འབྲིང་པོས་ཀྱང་དམ་ཚིག་ཉི་ཤུ་ལ་བསླབ་ཚུལ་གསུམ་གྱིས་བསླབ་ཅིང༌། ཉམས་ན་བསྐང་ཚུལ་ལྔས་བསྐངས་པས་རྟེན་འབྲེལ་འགྲིགས་པས་ལམ་རྫོགས་ཤིང་གྲུབ་མཐའ་སྙོགས་པ་ལ་སོགས་པར་འགྱུར་བའོ། །ལམ་
ཐ་མ་ནི། ལུས་ལ་སོ་སོར་བརྟགས་པས་རྟེན་འབྲེལ་ལྔ་རིམ་གྱིས་འགྲིགས་པའི་སྒོ་ནས་སྤང་བྱ་རིམ་གྱིས་འགོག་པའི་ལམ་ཞེས་བྱ་སྟེ། ཐ་མ་ཡིན་པའི་རྒྱུ་མཚན་ཡང༌། གང་ཟག་དབང་པོ་ཐ་མ་ལུས་ལ་ཉམས་སྐྱེ་བ་དང༌། རྟེན་
འབྲེལ་འགྲིགས་པ་དང༌། ཡིད་ཆེས་པར་དཀའ་བའི་ཕྱིར་རོ། །དེ་ལྟར་ན་ཐོག་མར་སྐྱེ་དཀའ་བའི་ཡིད་ཆེས་སྐྱེ། དེ་ནས་ཀྱང་ཕྱོགས་མེད་གསུམ་ཤུགས་སྲབ་པས་ལུས་ལ་རྟེན་འབྲེལ་ལྔ་རིམ་གྱིས་འགྲིགས་ལ། དེའི་ཚེ་གཉེན་པོ་
497

ལུས་ཀྱིས་བྱེད། སྤང་བྱ་ལུས་ཀྱི་སྤོང་བས་ལུས་ལ་སོ་སོར་བརྟགས་པའི་འགོག་པ་ཞེས་བྱའོ། །གསུམ་པ་གཞུང་རྫོགས་པར་བསྟན་པ་ནི། དེ་དག་གིས་གཞུང་རྫོགས་པར་བསྟན་པ་སྟེ། ལམ་དང་འབྲས་བུའི་མིང་དོན་ནི་སྔར་
བཤད་པར་དམ་བཅའ་བའི་སྐབས་སུ་བསྟན་པ་བཞིན་ཡིན་ལ། དེ་ལྟ་བུ་བསྡུས་པའི་འཇིག་རྟེན་པའི་ལམ་གྱི་གདམས་ངག་དང༌། འཇིག་རྟེན་ལས་འདས་པའི་ལམ་གྱི་མན་ངག་གམ། ཡང་ལམ་གྱི་གདམས་ངག་དང༌། འབྲས་བུ་
གཏན་ལ་དབབ་པའི་མན་ངག་གམ། ཡང་བླ་མ་བརྒྱུད་པས་རྗེས་སུ་བསྟན་པའི་གདམས་ངག་དང༌། བདག་ཉིད་ལ་ཉམས་མྱོང་རྗེས་སུ་དྲན་པའི་ཚད་མ་སྐྱེས་པའི་མན་ངག་སྟེ། དེ་ལྟར་རྣམ་གྲངས་ཀྱི་ཚུལ་གྱིས་སོ། །རྫོགས་སོ་
》ཞེས་པ་མང་ཉུང་མེད། དབྲི་བསྣན་མེད། དབྲི་བསྐྱད་མེད་པར་བསྟན་པའི་ཐ་ཚིག་སྟེ། འདི་ལས་ཉུང་ན་སྒྲུབ་པ་པོ་གཅིག་གི་ཆ་རྐྱེན་རྣམས་མི་འདུས། མང་བ་མི་དགོས་ལ་བློ་དམན་པས་ཁོང་དུ་ཆུད་པར་དཀའ་བས་སོ། །དེས་$
ན་ཚང་ལ་རྟོགས་སླ་བའི་ཚུལ་དུ་ས་མཱཔྟ ཞེས་པའི་དོན་ཏེ། དེའང་ཡི་གེ་ཕྱིས་བསྣན་གྱི་ངེས་ཚིག་གིས་སཽ་མྱཀ་པྲ་ཏཱི་ཏ་ཡང་དག་པར་རྟོགས་སོ། །ཞེས་པའོ། །མཁྱེན་བརྩེའི་འབྱོར་པས་འགྲོ་ཀུན་དགའ་བའི་དཔལ་བསྐྱེད་
ཅིང༌། །བློ་གྲོས་ཁང་བཟང་བསྟན་པའི་སྙིང་པོའི་ནོར་གྱིས་ཕྱུག །གྲགས་པའི་དྲི་བཟང་རྫི་ཕྱོགས་མིན་པའི་ཕྱོགས་སུའང་ཁྱབ། །གདམས་པའི་རྒྱལ་མཚན་འཛིན་མཛད་རྗེ་བཙུན་བཀའ་དྲིན་ལས། །རྟོགས་དཀའི་སྙིང་པོ་རྣལ་

བརྒྱ་ དོན་དགུ་བྱོན།
আ
།འབྱོར་དབང་ཕྱུག་གསུང་གི་མཛོད། །སློབ་དཔོན་སྔ་མས་གསལ་བར་མ་ཕྱེད་དཀའ་གནད་རྣམས། །རྗེ་བཙུན་གསུང་དང་རྒྱུད་འགྲེལ་མན་ངག་ཇི་བཞིན་དུ། །རང་ཉིད་དྲན་ཕྱིར་འབད་པས་རྣམ་བཤད་
འདི་བགྱིས་སོ། །འདིར་ནོངས་གང་དེ་བདག་གིས་ཉེས་པས་རྗེ་བཙུན་དང༌། །ལྷག་པའི་ལྷ་དང་མཁའ་འགྲོའི་ཚོགས་ལ་བཟོད་པར་གསོལ། །དགེ་བ་གང་དེས་འགྲོ་ཀུན་རྡོ་རྗེ་ཐེག་ཞུགས་ནས། །འགྲོས་བཞི་ཐིམ་ནས་སྐུ་བཞི་
མངོན་དུ་བྱེད་པར་ཤོག །ལམ་འབྲས་བུ་དང་བཅས་པའི་གདམས་ངག་གི་རྣམ་པར་བཤད་པ་མན་ངག་གི་མཛོད་ཅེས་བྱ་བ། རྗེ་བཙུན་གོང་མ་རྣམས་ཀྱི་གདམས་པ་ཕྱིན་ཅི་མ་ལོག་པ་འཛིན་པའི་བླ་མ་དམ་པ་སེང་གེའི་ཞབས་ཅན་
དང༌། དཔལ་གྱི་མཐའ་ཅན་གྱི་ཞབས་ཀྱི་རྡུལ་ལ་སྤྱི་བོས་རེག་པ། མང་དུ་ཐོས་པའི་དགེ་སློང་རྡོ་རྗེ་འཛིན་པ་བསོད་ནམས་རྒྱལ་མཚན་དཔལ་བཟང་པོས་སྦྱར་བའི། ཡི་གེ་པ་ནི་དགེ་བའི་བཤེས་གཉེན་ཤེས་རབ་རྡོ་རྗེས་བགྱིས་
ཏེ། སྣ་ཚོགས་ཀྱི་ལོ་བྱ་སྦོ་ཟླ་བའི་ཡར་ཚེས་བརྒྱད་ལ་